На основу Решења стечајног судије Привредног суда у Сремској Митровици, Ст.бр.347/2010 од 10.11.2010. године, а у складу са чланoвима 131., 132., 133.,135. и 136 Закона о стечају («*Службени гласник Републике Србије» број 104/2009*) и Националним стандардом број 5 – Национални стандард о начину и поступку уновчења имовине стечајног («*Службени гласник Републике Србије» број 13/2010*), на основу сагласности одбора поверилаца од 25.02.2011. године и мишљења одбора поверилаца од 18.03.2014. године, стечајни управник стечајног дужника

**Акционарско друштво издавачке и графичке делатности "ГРАФОСРЕМ" у стечају, Шид, ул. Бранка Ерића бр. 9**

**ОГЛАШАВА**

**Продају стечајног дужника Акционарско друштво издавачке и графичке делатности "ГРАФОСРЕМ" у стечају, Шид, ул. Бранка Ерића бр. 9**

**матични број 08016780, као правног лица јавним прикупљањем понуда**

**Најважнију имовину стечајног дужника као правног лица чини:**

**Објекти**

|  |  |  |  |  |  |  |
| --- | --- | --- | --- | --- | --- | --- |
| **Редни**  **број** | **Назив грађевиснког објекта** | **Број  катастарске парцеле** | **Број ЛН** | **Власнички  статус** | **Јединица мере** | **Површина** |
| **1** | **2** | **3** | **4** | **5** | **6** | **7** |
| 1 | Објекат број 6 - Котларница | 5211 | 6531 К.О Шид | Својина мешовита | м2 | 70 |
| 2 | Објекат број 7 - Управна зграда | 5211 | 6531 К.О Шид | Својина мешовита | м2 | 286 |
| 3 | Објекат број 8 - Портирница | 5211 | 6531 К.О Шид | Својина мешовита | м2 | 23 |
| 4 | Објекат број 10 - Гаража | 5211 | 6531 К.О Шид | Својина мешовита | м2 | 57 |

**као и покретна имовина према пописним листама приказаним у оквиру продајне документације.**

**Напомена: Списак имовине у оквиру стечајног дужника као правног лица који је предмет продаје, као и статус имовине, детаљно је приказан у продајној документацији.**

**Процењена вредност стечајног дужника као правног лица износи 25.645.040,00 динара. Депозит за учешће на јавном прикупљању понуда износи 5.129.008,00 динара.** Процењена вредност стечајног дужника као правног лица није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације **у износу од** **50.000,00** **динара.** Профактура се може преузети на адреси улица Индустријска бб, Рума, сваког радног дана у периоду од 10:00 до 14:00 часова, уз обавезну најаву поверенику стечајног управника. Рок за откуп продајне документације је **13.05.2016.године.**
2. уплате **депозит** **у висини од 5.129.008,00 динара** на текући рачун стечајног дужника број: **205-159905-38 код Комерцијалне Банке ад, Београд** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је **13.05.2016.године**). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, 6. спрат, најкасније **13.05.2016.године до 15:00 часова** по београдском времену (ГМТ+1). Гаранција мора имати рок важења до **20.07.2016.године.** У обзир ће се узети само банкарске гаранције које пристигну на назначену адресу у назначено време.
3. потпишу Уговор о чувању поверљивих података и изјаву о губитку права на повраћај депозита. Изјава чини саставни део продајне документације.

Стечајни дужник се купује у виђеном стању, а његова имовина се може разгледати након откупа продајне документације, сваким радним даном од 10:00 до 14:00 часова, а најкасније 7 дана пре заказане продаје (уз претходну најаву поверенику стечајног управника).

**Затворене понуде достављају се искључиво лично/директно у просторијама Агенције за лиценцирање стечајних управника – Центар за стечај, ул.Теразије бр.23, III спрат, Београд, канцеларија број 306. Крајњи рок за достављање понуда је 20.05.2016. године до 12:45 часова.**

**У разматрање ће се узети само понуде у писаној форми, достављене у запечаћеним ковертама са назнаком ''Понуда-не отварати'' на коверти и називом стечајног дужника на који се понуда односи, а које пристигну на назначену адресу до назначеног времена.**

**Запечаћена коверта са понудом треба да садржи:**

-пријаву за учешће у поступку јавног прикупљања понуда потписану лично или од стране овлашћеног

лица и доказ да је у питању овлашћено лице,

-потписану понуду, уз навођење јасно одређеног износа за куповину предмета продаје;

-доказ о уплати депозита или копију банкарске гаранције;

-потписану изјаву о губитку права на повраћај депозита;

-извод из регистра привредних субјеката и ОП образац, ако се као потенцијални купац пријављује правно

лице;

-оригинал овереног овлашћења за заступање, oдносно предузимање конкретних радњи у поступку

продаје (за пуномоћнике)

- у случају конзорцијума поред напред наведених доказа, доставља се и оригинал уговора о конзорцијуму

и оригинал овлашћења за заступање конзорцијума.

Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, понуде уз које није положен депозит у предвиђеном року, као и понуде које не стигну у прописаном року на означену адресу.

Јавно отварање понуда одржаће се дана **20.05.2016. године у 13 часова** **у просторијама Агенције за лиценцирање стечајних управника – Центар за стечај, ул.Теразије бр.23, III спрат, сала Симпо, Београд**, у присуству Комисије формиране одлуком стечајног управника и уз присуство представника свих понуђача. Ако отварању понуда присуствује понуђач лично потребно је да исти поседује и пружи на увид доказ о идентитету (важећа лична карта или пасош). У случају да понуђача заступа овлашћено лице потребно је да исто лице приложи **оригинал пуномоћја (овереног пред судом)** за заступање на јавном отварању писмених понуда.

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.

Стечајни управник ће свим понуђачима који су поднели понуде послати обавештење о проглашеном најуспешнијем понуђачу у року предвиђеном Националним стандардом број 5. У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, а пре солемнизације купопродајног уговора, након чега ће му бити враћена гаранција;

Закључењу купопродајног уговора приступа се у **року од 3 радна дана** од проглашења најуспешнијег понуђача, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од **8 дана** од дана овере купопродајног уговора.

После продаје стечајног дужника као правног лица, стечајни поступак се у односу на стечајног дужника обуставља, а исти се наставља према стечајној маси. За потраживања према стечајном дужнику која су настала до обуставе стечајног поступка ни стечајни дужник ни његов купац не одговорају повериоцима.

Стечајни управник ће вратити депозит сваком понуђачу чија понуда не буде прихваћена, у року од три радна дана од дана одржавања јавног прикупљања понуда. Понуђач губи право на повраћај депозита уколико:

-не поднесе понуду, или поднесе понуду која не садржи обавезне елементе;

-не приступи закључењу купопродајног уговора, или

-буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Овлашћено лице: Повереник Василије Радосављевић, контакт телефон: 064/889-45-02.